Nøgleord

Sagens genstand

Afgørelse



Nøgleord

Annullationssøgsmål – betingelser for antagelse til realitetsbehandling – søgsmålskompetence – fysiske eller juridiske personer – søgsmål anlagt af et statsorgan fra et tredjeland – søgsmål til prøvelse af en retsakt, der indfører restriktive foranstaltninger over for sagsøgeren – formaliteten (art. 29 TEU; art. 263, stk. 4, TEUF og 275, stk. 2, TEUF; Den Europæiske Unions charter om grundlæggende rettigheder, art. 47) (jf. præmis 44-48)

2. Den Europæiske Union – domstolskontrol med lovligheden af institutionernes retsakter – restriktive foranstaltninger over for Iran – foranstaltninger truffet inden for rammerne af kampen mod nuklear spredning – kontrollens rækkevidde (art. 29 TEU; art. 275, stk. 2, TEUF; Den Europæiske Unions charter om grundlæggende rettigheder, art. 47; Rådets afgørelse 2012/635/FUSP; Rådets forordning nr. 945/2012) (jf. præmis 54 og 55)

3. Den Europæiske Union – domstolskontrol med lovligheden af institutionernes retsakter – restriktive foranstaltninger over for Iran – foranstaltninger truffet inden for rammerne af kampen mod nuklear spredning – kontrollens rækkevidde – vurdering af lovligheden ud fra de oplysninger, der forelå på tidspunktet for vedtagelsen af beslutningen (Rådets afgørelse 2012/635/FUSP; Rådets forordning nr. 945/2012) (jf. præmis 61)

4. Annullationssøgsmål – dom om annullation – retsvirkninger – delvis annullation af en forordning og en afgørelse om vedtagelse af restriktive foranstaltninger over for Iran – virkningen af annullationen fra udløbet af appelfristen eller afvisningen af appellen (art. 264, stk. 2, TEUF og 266 TEUF; statutten for Domstolen, art. 56, stk. 1; Rådets afgørelse 2012/635/FUSP; Rådets afgørelse 945/2012) (jf. præmis 64-69, domskonkl. 3)

Sagens genstand

Angående

Påstand om annullation af Rådets afgørelse 2012/635/FUSP af 15. oktober 2012 om ændring af afgørelse 2010/413/FUSP om restriktive foranstaltninger over for Iran (EUT L 282, s. 58), og af Rådets gennemførelsesforordning (EU) nr. 945/2012 af 15. oktober 2012 om gennemførelse af forordning (EU) nr. 267/2012 om restriktive foranstaltninger over for Iran (EUT L 282, s. 16), for så vidt som disse retsakter vedrører sagsøgeren.

Afgørelse

Konklusion

1) Rådets afgørelse 2012/635/FUSP af 15. oktober 2012 om ændring af afgørelse 2010/413/FUSP om restriktive foranstaltninger over for Iran annulleres, for så vidt som navnet på Iran Liquefied Natural Gas Co. herved blev opført på listen i bilag II til Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP.

2) Rådets gennemførelsesforordning (EU) nr. 945/2012 af 15. oktober 2012 om gennemførelse af forordning nr. 267/2012 om restriktive foranstaltninger over for Iran annulleres, for så vidt som navnet på Iran Liquefied Natural Gas herved blev opført på listen i bilag IX til Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010.

3) Virkningerne af afgørelse 2012/635 og gennemførelsesforordning nr. 945/2012 opretholdes for så vidt angår Iran Liquefied Natural Gas, indtil udløbet af den i artikel 56, stk. 1, i statutten for Den Europæiske Unions Domstol omhandlede appelfrist eller, såfremt appel iværksættes inden for denne frist, indtil stadfæstelse eller afvisning af appellen.

4) Rådet for Den Europæiske Union bærer sine egne omkostninger og betaler omkostningerne afholdt af Iran Liquefied Natural Gas i forbindelse med den foreliggende sag og sagen om foreløbige forholdsregler.